b'\n_START_ARTICLE_\nSeth Carlo Chandler mlaj\xc5\xa1i\n_START_SECTION_\n\xc5\xbdivljenje in delo\n_START_PARAGRAPH_\nChandler je leta 1888 odkril, da je v splo\xc5\xa1nem rde\xc4\x8da obarvanost dolgoperiodi\xc4\x8dnih spremenljivk odvisna od dol\xc5\xbeine njihovih svetlobnih period. Periodi\xc4\x8dnost se imenuje po njem, Chandlerjeva periodi\xc4\x8dnost._NEWLINE_Izdeloval je vzor\xc4\x8dne in\xc5\xa1trumente za dolo\xc4\x8devanje latitud ali \xc4\x8dasov z opazovanji prehodov zvezd skozi nepomi\xc4\x8dni almukantar._NEWLINE_Znan je po raziskovanjih o nihanju polov. Po njem se imenuje pojav proste precesije Zemljine vrtilne osi pri nebesnem polarnem gibanju, Chandlerjevo kolebanje, ki ga je odkril leta 1891. Polarno gibanje je sestavljeno v glavnem iz dveh nezveznih periodi\xc4\x8dnih nihanj, iz Chadlerjevega kolebanja s periodo 14 mesecev in nihanja s periodo 12 mesecev. Kombinacija obeh povzro\xc4\x8da spiralno gibanje nebesnih polov, ki se naklju\xc4\x8dno vra\xc4\x8data v svoja glavna polo\xc5\xbeaja v periodi okoli 6,5 let. Razlika med dejansko in glavno osjo polov je bila \xc5\xa1e posebej velika okoli leta 1952, ko sta bili narazen 12 m ali 0,37". Srednja vrednost med 6 in polletno periodo je bila okoli 0,25"._NEWLINE_Polarno gibanje je predvidel Euler leta 1765 s pomo\xc4\x8djo dinami\xc4\x8dne teorije in togega modela Zemlje. Za ta pojav je predvidel 10 mese\xc4\x8dno nihajno periodo. Pojav so z opazovanji dokazali v sredini 1880.-let. Do tedaj je Chandler analiziral te podatke in opazil obe nihanji, s 14 in 12 mese\xc4\x8dno periodo. 4 mese\xc4\x8dno razliko med Eulerjevo napovedano vrednostjo in dejanskim \xc4\x8dasom Chandlerjevega kolebanja prispeva elasti\xc4\x8dnost Zemljine skorje in gibanje oceanov, ki skupaj precej vplivata na Zemljin odziv k rotaciji, ju pa Euler pri ra\xc4\x8dunanju ni upo\xc5\xa1teval.\n_START_SECTION_\nNagrade\n_START_PARAGRAPH_\nNacionalna akademija znanosti ZDA mu je leta 1894 podelila medaljo Jamesa Craiga Watsona._NEWLINE_Kraljeva astronomska dru\xc5\xbeba (RAS) mu je leta 1896 za njegove znanstvene dose\xc5\xbeke podelila zlato medaljo.'